b'\n_START_ARTICLE_\nMerd\xc5\xbeefare\n_START_SECTION_\nDokazi\n_START_PARAGRAPH_\nMerd\xc5\xbeefare je eden od samo \xc5\xa1tirih faraonov \xc5\xa0tirinajste dinastije, ki imajo kak\xc5\xa1en dokaz na Torinskem seznamu kraljev, sestavljenim v zgodnjem ramze\xc5\xa1kem obdobju. Omenjen je tudi na steli faraonovega varuha pe\xc4\x8data in zakladnika Ranisonba. Na steli, odkriti leta 1988-1989, je prikazan med darovanjem bogu Sopduju. Stela, ki je zdaj v zasebni zbirki, je verjetno iz Ranisonbove grobnice v Saft el-Hinni v jugovzhodni delti Nila.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nDolo\xc4\x8ditev Merd\xc5\xbeefarejevega relativnega  polo\xc5\xbeaja v \xc5\xa0tirinajsti dinastiji dokaj dobro omogo\xc4\x8da  Torinski seznam kraljev, na katerem je omenjen v 5. vrstici 9. kolone. Po podatki v seznamu je vladal tri do \xc5\xa1tiri leta, kar spada med najdalj\xc5\xa1e vladavine v \xc5\xa0tirinajsti dinastiji. Njegov predhodnik je bil Sehebre, nalednik pa Sevad\xc5\xbekare III. _NEWLINE_Merd\xc5\xbeefarejev absolutni kronolo\xc5\xa1ki polo\xc5\xbeaj je vpra\xc5\xa1ljiv. Po mnenju egiptologov Kima Ryholta in Darrella Bakerja je bil deseti faraon \xc5\xa0tirinajste dinastije in vladal od tri do \xc5\xa1tiri leta od okoli 1700 pr. n. \xc5\xa1t. Ryholtova reconstrukcija zgodnje \xc5\xa0tirinajste dinastije je sporna. Drugi znanstveniki, med njimi  Manfred Bietak in J\xc3\xbcrgen von Beckerath, so prepri\xc4\x8dani, da se je dinastija za\xc4\x8dela malo pred Nehesijem okoli 1710 pr. n. \xc5\xa1t. in ne okoli leta 1805 pr. n. \xc5\xa1t. kot je predlagal Ryholt. V tem primeru bi bil, Merd\xc5\xbeefare peti faraon \xc5\xa0tirinajste dinastije.\n_START_SECTION_\nPrepoznavanje\n_START_PARAGRAPH_\nKer je znan samo Merd\xc5\xbeefarejev priimek (prenomen), ostaja njegovo ime samo domneva. Ryholt je kljub temu predlagal, da se je imenoval Vazad ali \xc5\xa0eneh. Ryholt je z urejanjem pe\xc4\x8datov vladarjev \xc5\xa0tirinajste dinastije v \xc4\x8dasovno zaporedje ugotovil, da sta za Nehesijem vladala samo Vazad in \xc5\xa0eneh. Ker je med Nehesijem in Jakubherjem  vladalo samo nekaj faraon, je Ryholt predpostavil, da bi Vazad lahko bil eden od Nehesijevih naslednikom z najdalj\xc5\xa1o vladavino, se pravi Sehebre ali Merd\xc5\xbeefare.'